stanford-oval/wikipedia huggingface dataset:
לילי פוליצר
מוצרים

לצד בגדי נשים, החברה ייצרה גם בגדי ילדים, בגדי ים, נעליים, תכשיטים, אביזרי אופנה, מצעים ומוצרי נייר וכתיבה. לילי מעולם לא רצתה לייצר בגדי חורף ונהגה לומר כי "תמיד יש קיץ איפשהו". בהתאם לכך, השמלות היו נלבשות ברגליים חשופות ועוצבו כך שלא נדרשת הלבשה תחתונה מתחתיהן. בנוסף, החברה השיקה קולקציה בלעדית של כלות בשנת 2010.
המוטו של לילי "הכל אפשרי עם קרני שמש וקצת ורוד", ייצג את עיצוביה השמחים ומלאי החיים.
מלבד פריטים בעיצובה, פוליצר פרסמה שני ספרי לייף סטייל: Essentially Lilly: A Guide to Colorful Entertaining ו-Essentially Lilly: A Guide to Colorful Holidays, עם חברה, המחבר ג'יי מולבאני (Jay Mulvaney).
חייה האישיים

ב-1950 ברחה לילי עם הרברט פיטר פוליצר, נכדו של ג'וזף פוליצר, מייסד פרס הקרוי על שמו- פרס אמריקאי שנתי לעיתונאות כתובה, ספרות והלחנה. לזוג פוליצר נולדו שלושה ילדים: פטר, מיני וליזה. ב-1969 לילי ופיטר התגרשו והיא נישאה בשנית זמן קצר לאחר מכן, לאנריקה רוסו שעבד בעבר עבור בעלה הראשון. אף על פי ששינתה באופן חוקי את שמה לליליאן מקים רוסו, המותג שלה המשיך לשאת את השם "לילי פוליצר". בעלה השני נפטר בשנת 1993 ממחלת הסרטן.
ב-7 באפריל 2013 מתה פוליצר-רוסו בבית אימה בפאלם ביץ', והיא בת 81.
ראו גם

עיצוב אופנה
הערות שוליים

↑   הילה אוחיון, מתה מעצבת האופנה לילי פוליצר, באתר הארץ, 8 באפריל 2013
↑   הילה אוחיון, מתה מעצבת האופנה לילי פוליצר, באתר הארץ, 8 באפריל 2013
↑  Museum of Lifestyle & Fashion History,For the Love of Lilly, 17 May 2011
↑   הילה אוחיון, מתה מעצבת האופנה לילי פוליצר, באתר הארץ, 8 באפריל 2013
↑  Associated Press,Lilly Pulitzer dies at 81; socialite became a fashion designer, Los Angeles Times, 7 April 2013
↑   הילה אוחיון, מתה מעצבת האופנה לילי פוליצר, באתר הארץ, 8 באפריל 2013
| --- | --- |
בקרת זהויות :  GND: 103372159X  ISNI: 0000 0000 3557 1752  LCCN: n2003011940  SNAC: w6nc7598  SUDOC: 250740877  VIAF: 36287380   WorldCat (עם VIAF): 36287380 
חנות של המותג לילי פוליצר בפלורידה
מגדל הנסיכה

| --- | --- |

 מידע כללי
 סוג:  גורד שחקים 
 כתובת:  Dubai Marina 
 מיקום:  דובאי
 מדינה:  איחוד האמירויות הערביות איחוד האמירויות הערביות
 הקמה ובנייה
 תקופת הבנייה:  2006–2012 (כ־6 שנים)
 תאריך פתיחה רשמי:  2012 
 סגנון אדריכלי:  אדריכלות הייטק 
 מידות
 גובה:  413.4 מטר
 שטח:  171,175 מ"ר
 קומות:  101 (+6 קומות תת-קרקעיות)
 קואורדינטות:  25°05′19″N 55°08′49″E﻿ / ﻿25.088625°N 55.146858333333°E﻿ / 25.088625; 55.146858333333
  (למפת דובאי מוגדלת) מגדל הנסיכה(למפת דובאי רגילה) מגדל הנסיכה
 
מגדל הנסיכה (בערבית: برج الأميرة) הוא גורד שחקים בעל 101 קומות ובגובה של 413.4 מטרים (1,356 רגל) אשר משמש לדירות מגורים בלבד וממוקם בסמוך למרינה של העיר דובאי שבאיחוד האמירויות הערביות.
הבניין הוא השני בגובהו בדובאי, לאחר מגדל בורג' ח'ליפה וה-30 בגובהו בעולם. מגדל הנסיכה היה מגדל המגורים הגבוה בעולם משנת 2012 עד שנת 2015 אז נעקף על ידי מגדל שדרת פארק 432 שבמנהטן, ניו יורק, ניו יורק, ארצות הברית.
סקירה

הנדסת הבניין בוצעה על ידי סייד מג'יד האשמי כמהנדס ראשי וסגנו מוחמד עלי אלוגאלי.
הבניין כולל 763 יחידות דיור, 957 חניות תת-קרקעיות (נפרסות על פני שש קומות), ו-8 נקודות מכירה קמעונאיות. הבניין הושלם ונמסר על ידי החברה המפתחת - תַעְמיר הולדינגס - בספטמבר 2012.
הבניין כולל 107 קומות בהם קומות קרקע, 6 קומות תת-קרקעיות (קומות חנייה) ו-100 קומות עיליות אשר משמשות לדירות מגורים.
גלריית בנייה

9 נובמבר 2007
1 פברואר 2008
מארז

ערך זה עוסק בקופסה המהווה את חלקו החיצוני של מוצר. אם התכוונתם למארז מחשב, ראו .
מארז של מקלט רדיו צבאי
מארז הוא קופסה המהווה את חלקו החיצוני של מוצר. המארז משמש בראש ובראשונה להגנה על רכיבי המוצר שבתוכו. פעמים רבות יש במארז פתחים לשם חיבורו למוצרים אחרים. כאשר זהו מארז של מכשיר חשמלי כולל המארז כפתור להדלקה וכיבוי של המכשיר, ולעיתים נכללים בו כפתורים נוספים לכוונון פעולת המכשיר. חומרי גלם מקובלים לצירתו של מארז הם פח, פלסטיק, עץ ועוד.
עיצוב המארז משלב שיקולים של פונקציונליות, יופי ותדמית. בהתאם לכך, מארז של מכשיר שנועד לפעול בשדה הקרב נדרש לעמידות גבוהה בתנאי סביבה קשים, ואין חשיבות ליופיו. לעומת זאת, במארז של מכשיר שנועד לפעול בבית או במשרד אין צורך בעמידות גבוהה של המארז, אך יש חשיבות ליופיו. במכשיר שפעולתו יוצרת חום, כגון מקרר, כולל המארז אמצעים לפליטתו של חום זה.
דוגמה: מארז מחשב מכיל בתוכו את כל רכיביו של המחשב (לוח אם, מעבד, ספק כוח וכו'). במארז יש פתחים לשקעים המאפשרים את חיבורו של המחשב לרכיבים פריפריאליים, כגון מדפסת, אוזניות, מקלדת ועוד.
לילי פר

ערך זה עוסק בכדורגלנית. אם התכוונתם לסופרת הישראלית, ראו .
| --- | --- |

 לידה:  26 באפריל 1905 סנט הלנס (אנגליה), הממלכה המאוחדת 
 פטירה:  24 במאי 1978 (בגיל 73) פרסטון, הממלכה המאוחדת 
 מידע כללי
 מדינה:  הממלכה המאוחדת, הממלכה המאוחדת של בריטניה הגדולה ואירלנד 
 ספורט
 ענף ספורט:  כדורגל 
 תקופת הפעילות:  מ-1919 
 הישגים
 פרסים והוקרה:  היכל התהילה של הכדורגל האנגלי (2002) 
 
ליליאן "לילי" פָּר (באנגלית: Lilian "Lily" Parr;‏ 26 באפריל 1905 - 24 במאי 1978) הייתה כדורגלנית אנגלייה ששיחקה בעמדת הקיצונית השמאלית. היא התפרסמה בשל היותה חלק מקבוצת דיק, קר'ס ליידיס שהייתה קבוצת כדורגל הנשים המצליחה ביותר בסוף העשור השני ותחילת שנות ה-20 של המאה ה-20.
בשנת 2002, הייתה פָּר האישה הראשונה שזכתה להיכנס להיכל התהילה של הכדורגל האנגלי הממוקם במוזיאון הכדורגל הלאומי במנצ'סטר.
חייה > ילדות

פר נולדה בעיר סנט הלנס שבמחוז מרזיסייד שבצפון מערב אנגליה ב-26 באפריל 1905 כרביעית מבין שבעה ילדים. אביה ג'ורג', היה פועל במפעל הזכוכית המקומי, והמשפחה השכירה שטחים בחצר ובבית על מנת להעלות את הכנסתם.
כבר מגיל צעיר הביעה התנגדות עזה למקצועות שהיו מקובלים אז אצל נשים כמו תפירה ובישול. חוסר הפחד שלה גרם לה לשחק ללא חשש עם בנים בכדורגל וברוגבי, ותחת הדרכתם של אחיה הבוגרים הפכה למיומנת בשני מקצועות אלו.
חייה > דיק, קר'ס ליידיס

בשנת 1919, בהיותה בת 14 בלבד, שיחקה פר עם קבוצתה "סנט הלנס ליידיס" נגד קבוצת הנשים הטובה ביותר דאז, דיק, קר'ס ליידיס. סנט הלנס הפסידה 6-1, אולם מנג'ר דיק קר'ס ליידיס, אלפרד פרנקלנד התלהב מפאר ומחברתה לקבוצה, אליס וודס והחליט לצרפן לקבוצה. פרנקלנד הציע לפאר שכר של עשרה שילינג לכל משחק, ושתי הבנות עברו לפרסטון כדי להצטרף לקבוצה.
פר זכתה לשחק בטורניר הבינלאומי הראשון של כדורגל הנשים אי פעם, שנערך בלונדון, פרסטון, מנצ'סטר וסטוקפורט ב-1920, בסדרת משחקים של אנגליה נגד צרפת. הטורניר כלל ארבעה משחקים, וקהל של 25 אלף צופים ראה את קבוצת דיק, קר'ס ליידיס - שייצגה את אנגליה, מנצחת במשחק הפתיחה את הצרפתיות 0-2 באצטדיון דיפדייל, ביתה של פרסטון נורת' אנד. במשחק הסיום שנערך בסטמפורד ברידג', ניצחו האנגליות 1-2, כשברוב המשחק הן שיחקו בעשר שחקניות, לאחר שג'ני האריס נפצעה והוצאה בדקות הראשונות.
ב-26 בדצמבר 1920, פגשה דיק, קר'ס ליידיס את קבוצת הנשים השנייה בטיבה באנגליה, סנט הלנס ליידיס. למעלה מ-53 אלף אנשים הגיעו למשחק שנערך בגודיסון פארק שבליברפול, כאשר עוד 14 אלף איש נשארו מאוכזבים בחוץ. דיק, קר'ס ליידיס ניצחה 0-4 במה שנחשב למשחק כדורגל הנשים הנצפה ביותר אי פעם באנגליה.
את שנת 1921 פתחה פר בדהרה כאשר כבשה פעמיים חמישייה בשני משחקים שונים. במשחק הראשון שנערך ב-14 בפברואר, הביסה דיק, קר'ס ליידיס 1-9 את כוכבות בריטניה, ובמשחק השני ניצחה את נבחרת צרפת 1-5, כאשר פר כובשת את כל שערי הקבוצה.
חייה > המשך הקריירה והחיים שאחרי הפרישה

המספר של קבוצות כדורגל נשים הלך וגדל, עד שבמרץ 1921 התאחדות הכדורגל האנגלית הנחיתה עליהם מהלומה קשה. התאחדות הכדורגל אסרה על נשים לשחק במגרשי ההתאחדות, בטענה שמשחקי הנשים חסרי טעם. רשויות הכדורגל הסקוטיות הוציאו צו דומה. אחדים טענו שההחלטות הללו נבעו מקנאה בקהל הרב שמשחקי הנשים משכו. האיסור הביא להקמתה של התאחדות כדורגל הנשים האנגלית, ומשחקי הנשים הועברו למגרשי הרוגבי ומגרשי כדורגל שאינם קשורים להתאחדות.
למרות ששחקניות רבות החליטו לעזוב את הכדורגל, פר המשיכה לשחק במגרשי כדורגל שאינם קשורים להתאחדות ובכפרים קטנים. בעקבות החרם, יצאה ב-1922 קבוצת דיק, קר'ס ליידיס לסיבוב משחקים בצפון אמריקה. כשנחתו בקנדה, גילו הבנות שגם שם אסור להן לשחק, ולכן הדרימו לארצות הברית. בארצות הברית הן שיחקו תשעה משחקים נגד מועדוני גברים, כאשר בסוף המאזן שלהן עמד על שלושה ניצחונות, שלושה משחקי תיקו ושלושה הפסדים. כישרונה היוצא דופן של פָּר משך גם את התקשורת האמריקאית שכינתה אותה: "הכדורגלנית המבריקה ביותר בעולם". פָּר המשיכה לשחק עם הקבוצה גם כאשר המפעל כבר לא עמד מאחוריהן, ובסופו של דבר, הקבוצה שינתה את שמה ל"פרסטון ליידיס".
ב-8 בספטמבר 1937, הביסה פרסטון ליידיס 1-5 בגמר "אליפות בריטניה והעולם" את הקבוצה הסקוטית, אדינבורו ליידיס, כאשר פר כובשת את אחד השערים. חגיגות הניצחון נערכו בבית קפה קטן בפרסטון. עד תקופה זו, גייסה פרסטון ליידיס כמאה אלף פאונד במשחקי צדקה.
בזמן מלחמת העולם השנייה, הקבוצה סבלה מקשיים רבים ולא זכתה לשחק בהרבה משחקים. המנג'ר אלפרד פרנקלנד שירת ב"שירות ההגנה מפני מתקפות אוויר" (ARP Warden) ולא יכל לארגן לקבוצה משחקים רבים. בנוסף, תקציבי הדלק הזעומים לא איפשרו לקבוצה לנסוע לערים רחוקות כדי לשחק בהן.
בשנת 1946, מונתה פר כקפטנית הקבוצה כהכרה על 26 שנות פעילות במועדון. באותו הזמן, היא החמיצה רק כחמישה משחקים מאז התחילה לשחק בקבוצה בתחילת שנות העשרים.
לאחר שעזבה את העבודה במפעל של "דיק וקר", החלה פר להתמקצע כאחות. היא עבדה בבית חולים פסיכיאטרי בויטינגהאם שבמחוז לנקשייר עד יציאתה לפנסיה. פאר המשיכה לשחק בפרסטון ליידיס גם כאשר עבדה כאחות, ומשחקה האחרון בקריירה היה ב-12 באוגוסט 1951 במשחק נגד נבחרת סקוטלנד, בו כבשה את אחד השערים.
כבר בעונתה הראשונה בקבוצה, כשהיא בת 14 בלבד, כבשה פר מספר מרשים של 43 שערים. בסך הכל, כבשה פר למעלה מ-900 שערים בקריירה שנמשכה למעלה משלושים שנה - משנת 1919 ועד 1951. עיתון מקומי דיווח שפָּר כבשה 967 שערים מתוך 3,022 השערים של דיק, קר'ס ליידיס - כמעט שליש משערי הקבוצה.
את רוב חייה העבירה פר בכפר גוזנר הצמוד לעיר פרסטון. בתור לסבית מוצהרת, היא חיה עם בת זוגה מרי, והפכה לסמל של קהילת הלהט"ב. היא נפטרה מסרטן השד ב-1978, בגיל 73, ונקברה בעיר הולדתה, סנט הלנס.
סגנון משחק

לילי פר, שהייתה גבוהה למדי (1.80 מטר), נחשבה לשחקנית חזקה ופיזית מאוד, דבר שנתן לה יתרון בולט בקרב חברותיה למשחק. כבר בגיל צעיר מאוד, יכלה לגבור על שחקניות הגנה מנוסות, אך חלשות בכוחן ממנה. בנוסף, היא הייתה ידועה בעוצמת הבעיטה החזקה שלה - במיוחד בהרמות הארוכות מאגף שמאל ובבעיטות לשער. חברתה לקבוצה, ג'ואן וואליי תיארה את בעיטותיה של פאר כ"בעיטות בעוצמה של בעיטות פרד". עמיתה נוספת לקבוצה, לידיה אקרס טענה ש"מעולם לא ראיתי אישה, ואפילו לא גבר, שבועט בכדור כמוה. כולם היו המומים כאשר ראו את הכוח שלה, לא יכולת להאמין לזה".
תוכניית המשחק בין דיק, קר'ס ליידיס לסטוק מספטמבר 1923 מתארת את פר כ"גדולה, מהירה וחזקה, שיכולה להרים קרנות טוב יותר מרוב הגברים". בנוסף, נאמר שפר "כובשת שערים מזוויות יוצאות מן הכלל, שממש קורעים את הרשת". בן גילה של פר, חלוץ נבחרת סקוטלנד בובי ווקר תיאר אותה כ"בעלת התזמון הטוב ביותר שראיתי אי פעם בכדורגל". מאמנה בדיק, קר'ס ליידיס, אלפרד פרנקלנד טען ש"היא הקיצוני השמאלי הטוב ביותר בעולם כיום".
לקריאה נוספת

Gail J. Newsham, In a League of Their Own! The Dick, Kerr Ladies Football Club 1917-1965, Scarlet Press, 1997, ISBN 1857270290
Barbara Jacobs, The Dick Kerr's Ladies, Constable and Robinson, 2004, ISBN 1841198285
Robert Galvin, The Football Hall of Fame: The Ultimate Guide to the Greatest Footballing Legends of All Time, Portico, 2011, ISBN 1906032467
הערות שוליים

1 2  ‏ Lily Parr, באתר Fyne Times‏, 18 בנובמבר 2011
1 2  ‏ History of women's football, באתר ההתאחדות האנגלית‏, 11 בספטמבר 2009
↑  ‏ English women's football aims to score again, באתר הגארדיאן‏, 12 באפריל 2011
↑  ‏ Notes including details of the USA Tour, באתר Sover‏, 11 בספטמבר 2009
↑  ברברה ג'ייקובס, The Dick Kerr's Ladies, יולי 2004
↑  ‏ Don't call them WAGs, באתר BBC News‏, 14 בנובמבר 2006
↑  רוברט גאלבין, The Football Hall of Fame: The Ultimate Guide to the Greatest Footballing Legends of All Time, עמוד 11
↑  ‏ International match to honour lesbian football hero, באתר Pink News‏, 16 בינואר 2008
↑  ‏ The ladies football team so good the men at the FA banned them, באתר הסאן‏, 1 בספטמבר 2010
1 2  רוברט גאלבין, The Football Hall of Fame: The Ultimate Guide to the Greatest Footballing Legends of All Time, עמוד 12
1 2  ‏ Lily Parr: Biography, ספטמבר 2011
↑  ג'ון סימקין, A game for rough girls?: a history of women's football in Britain, עמוד 51
כשל המהמר

כשל המהמר, הידוע גם בשם כשל מונטה קרלו, היא התפיסה השגויה על פיה אם משהו קורה בתדירות גבוהה יחסית לתדירות הרגילה בפרק זמן נתון, אזי בעתיד הוא יקרה בתדירות נמוכה יותר (או להפך – אירוע שקורה פעמים מועטות ביחס לבדרך כלל, יקרה בעתיד בתדירות גבוהה יותר). במצבים שבהם התוצאה הנצפית היא אקראית ומורכבת מניסויים בלתי תלויים של תהליך אקראי (סטוכסטי), תפיסה זו מוטעית. כשל לוגי זה עשוי להתעורר במצבים רבים, אך הוא קשור באופן הדוק להימורים, שם הוא נפוץ בקרב שחקנים לא מנוסים.
המונח "כשל מונטה קרלו" נטבע לאור אחת הדוגמאות המוכרות ביותר של התופעה, אשר התרחשה בקזינו של מונטה קרלו בשנת 1913.
מכונה גם "שיטת ד'אלמבר" על שמו של המתמטיקאי ז'אן לה רון ד'אלמבר.
הסבר

כשל המהמר, לפי לודוויג פון מיזס, מבוסס על אי-הבנה נפוצה ביחס לכללי ההסתברות, שבה מבלבלים בין ההסתברות הכללית במחלקה מסוימת של אירועים, לבין ההסתברות למקרה מסוים בתוך המחלקה. ספציפית, כשל המהמר כולל הנחה שישנה הסתברות רבה יותר להתרחשות אירוע אקראי משום שהוא לא אירע משך זמן רב, או שישנה הסתברות קטנה יותר לחזרה של אירוע אם הוא התרחש פעמים מספר ברצף.
ניתן לאייר את הכשל באמצעות בחינת ההסתברות בהטלת מטבע. ברור כי בהטלה הראשונה ישנה הסתברות של חמישים אחוז שהמטבע יפול על צד ה"עץ" או על צד ה"פלי". ברור גם כי ההסתברות שהמטבע יפול עשר פעמים רצופות על צד הפלי קטנה הרבה יותר (1:1024).
הכשל טמון בהנחה ההגיונית, כביכול, שנפילת המטבע על צד הפלי בהטלה הראשונה מקטינה את הסיכוי, שהוא ייפול על פלי גם בפעם השנייה, מחמישים אחוז לעשרים וחמישה אחוז. בפועל, הסיכוי נותר חמישים אחוז ביחס לכל הטלה בנפרד, משום ש"למטבע אין זיכרון" וכל הטלה היא אירוע נפרד שאינו תלוי בקודמו (אי-תלות סטטיסטית). תכונה הסתברותית זו מכונה חוסר זיכרון. רק ההסתברות מראש להיווצרות רצף של אירועים כאלו הולכת וקטנה בהתאם למספר האירועים העתידים להתרחש. מסיבה זו, החשיבה של מהמרים על רצף אירועים כ"רצף ניצחונות" או "רצף של מזל" היא כשל לוגי.
כשל אחר המעוגן בכשל המהמר והאופייני לחשיבתם של מהמרים הוא הסברה שאם התרחשות מסוימת חזרה על עצמה מספר פעמים, הסיכויים קטנים שהיא תשנה. לדוגמה: אם המטבע הוטל כך וכך פעמים והתוצאה הייתה ארבע פעמים פלי ברציפות, הסיכוי לפלי בפעם החמישית קטן יותר. כשל דומה הוא הניסיון לבנות תוכנית הימורים המבוססת על חזרה על אותו הימור תוך הכפלת סכום ההימור. לדוגמה: ליד גלגל הרולטה שמים שקל אחד על אדום, אם מפסידים, שמים שני שקלים על אדום, ואז ארבעה שקלים, וכן הלאה, עד שזוכים (מרטינגל) שיטה זו עובדת רק אם הסכום העומד לרשות המהמר אינו מוגבל. במציאות, תוחלת הרווח אינה משתנה.
כשל הלוטו

זן משנה של כשל המהמר, המכונה לעיתים כשל הלוטו, הוא הנטייה לטעון כי הייתה הסתברות גבוהה או אפילו בלתי נמנעות לאירוע מן העבר, פשוט משום שהוא אירע בפועל.
דוגמאות

"במכונה הזאת אף אחד לא זכה כבר הרבה זמן. תראה איך בתוך כמה דקות תגיע הזכייה הגדולה".
"המטבע כבר נפל שש פעמים על פלי, עכשיו הוא חייב ליפול על עץ!!"
ראו גם

כשל המהמר ההפוך
אשליית צבר
מרטינגל (שיטת הימורים)
פרדוקס המעטפות
אקסיומות פון נוימן-מורגנשטרן
הערות שוליים

↑  "Why we gamble like monkeys". BBC.com. 2015-01-02.
מארז מחשב

מארז מחשב
מארז מחשב הוא הקופסה שמכילה את כל רכיבי החומרה (לוח אם, מעבד, ספק כוח וכו') המרכיבים את המחשב. תפקידו של המארז הוא לאגד את כל החומרה ביחד בתוך קופסה אחת ולשמור שלא תיפגע מנזקים פיזיים. במארז יש פתחים לשקעים המאפשרים את חיבורו של המחשב לרכיבים פריפריאליים, כגון מדפסת, אוזניות, מקלדת ועוד.
מארז נמדד על פי מספר קריטריונים:
עיצוב חיצוני
קירור: על המחשב להיות מקורר בדרך מסוימת על מנת שיוכל לפעול כהלכה. קריטריון זה חשוב במיוחד לאלו המשתמשים בקירור אוויר, התלוי בטמפרטורה שבתוך המארז ובסירקולציית האוויר שבו. הקירור מושפע ישירות ממבנה המארז, איכותו והמאווררים הכלולים בו. למארז טוב ישנם פתחי מאווררים הממוקמים במקומות אסטרטגיים והוא בנוי מחומר בעל מוליכות חום גבוהה.
בידוד אקוסטי: על מארז לסייע בצמצום הרעש הנובע מן המחשב, שבו חלקים נעים אחדים, ובמיוחד הכוננים השונים והמאווררים.
הנדסת אנוש ואיכות בנייה: על המארז להיות מתוכנן לשימוש נכון וקל של המשתמש ולהיבנות בצורה טובה ומחושבת. מוטב גם שהחומרים שמהם בנוי המארז יהיו קלים.
תוספות מיוחדות: ישנם מארזים המגיעים עם תוספות כמו לוח בקרת טמפרטורה, נעילה של המארז, חלון צד שקוף, תיק נשיאה ותוספות נוספות.
מודינג הוא שם כולל ליצירת מארז מחשב, או חלק אחר של המחשב, באופן מקורי וייחודי ליוצר. למעשה ניתן לעשות הכל, החל מחיתוך וכיפוף של המארז, צביעה של חלקים שונים של המחשב ועד שימוש בתאורה מיוחדת, אפקטים מרשימים וחומרים ייחודיים.
לייב

ערך זה עוסק בלהקה אמריקאית. אם התכוונתם למשמעות אחרת, ראו .
| --- | --- |

 מקום הקמה:  יורק 
 מוקד פעילות:  יורק, פנסילבניה, ארצות הברית
 תקופת הפעילות:  1984–2009 2012
 סוגה:  רוק אלטרנטיבי פוסט-גראנג'
 חברת תקליטים:  אפיק רדיואקטיב
 www.freaks4live.com
 פרופיל ב-IMDb
 חברים
 אד קוולצ'יק צ'אד טיילור פטריק דלהיימר צ'אד גרייסי
 חברים לשעבר
 Chad Gracey צ'ד טיילור Chris Shinn Patrick Dahlheimer 
 
לייב (LIVE) היא להקת גראנג'-רוק אלטרנטיבי מיורק, פנסילבניה, ארצות הברית.
חברי הלהקה

אד קוולצ'יק (שירה, גיטרה), נולד ב-16.7.1971.
צ'ד טיילור (גיטרה), נולד ב-24.11.1970.
פטריק דלהיימר (גיטרה בס), נולד ב-30.5.1971.
צ'ד גרייסי (תופים), נולד ב-23.7.1971.
החל מ-1999 מצטרף אל הלהקה בכל הופעותיה אחיו הצעיר של קוולצ'יק, אדם קוולצ'יק, על תקן גיטריסט וזמר מלווה ובעבר השתתף בהופעות הקלידן הבריטי מייקל ריילטון "ריילו".
דיסקוגרפיה > אלבומים

17 באוגוסט 1989 - The Death of a Dictionary (תחת השם Public Affection)
31 בדצמבר 1991 - Mental Jewelry
26 באפריל 1994 - Throwing Copper
18 בפברואר,1997 - Secret Samadhi
5 באוקטובר 1999 - The Distance to Here
18 בספטמבר 2001 - V
20 במאי 2003 - Birds of Pray
2 בנובמבר 2004 - Awake: The Best of Live
7 באפריל 2006 - Songs from Black Mountain
11 בנובמבר 2008 - Live - Live at the Paradiso
דיסקוגרפיה > EP

1990 - Divided Mind, Divided Planet (תחת השם Public Affection)
24 בספטמבר 1991 - Four Songs
לורנס סטון

לורנס סטון (אנגלית: Lawrence Stone;‏ 4 בדצמבר 1919 - 16 ביוני 1999) היה היסטוריון אנגלי שמחקרו עסק בהיסטוריה של האלף השני באירופה. לסטון הייתה השפעה חשובה על התפתחותה של ההיסטוריה החברתית.
ביוגרפיה

לורנס סטון נולד באספום, סוריי ורכש את חינוכו בשנים 1938-1933 בבית הספר צ'ארטרהאוס (Charterhouse School), בסורבון (1938) ובאוקספורד) (1940-1938 ו-1946-1945). במהלך מלחמת העולם השנייה, שירת סטון בעתודת המילואים של הצי המלכותי הבריטי. בין מוריו העיקריים באוקספורד היו יו טרבור-רופר. סטון היה חבר סגל באוניברסיטת אוקספורד בשנים 1963-1943 ושירת כפרופסור על שם דודג' באוניברסיטת פרינסטון בשנים 1990-1963.
החל מ-1958 היה חבר מערכת בכתב העת Past and Present.
מחקריו

מחקריו של סטון עסקו בתקופות ארוכות ובתחומים שונים של ההיסטוריה האירופאית מימי הביניים ועד העת החדשה. 
סטון צידד בשימוש בשיטות ממדעי החברה לצורכי המחקר ההיסטורי. הוא טען כי שימוש בשיטות כמותיות על מנת להרכיב נתונים עשויה להוביל להכללות מועילות לגבי תקופות שונות בזמן. עם זאת, היה סטון בעד יצירת "חוקי" היסטוריה" כפי שסברו קרל מרכס או ארנולד טוינבי. לפי השקפתו של סטון, המקסימום שהיסטוריון יכול לעשות הוא ליצור הכללות לטווח זמן של מאה אחת ולא מעבר לכך. סטון התעניין מאוד בחקר המנטליות של בני האדם בעת החדשה המוקדמת בהתאם לקווים שהתוותה אסכולת האנאל, אולם סטון דחה את התאוריות הגאוגרפיות של פרנאן ברודל בסוברו כי הן פשוטות מדי. בהתאם לקו מחקר זה, אהב סטון לצרף היסטוריה עם אנתרופולוגיה ולהציע תיאור משולב בדומה לקליפורד גירץ.
מחקריו > משבר האצולה 1558-1641

בספר זה (The Crisis of the Aristocracy, 1558-1641) עורך סטון ניתוח כמותי של נתונים רבים הנוגעים לפעילויות הכלכליות של האצולה האנגלית והסיק שהיה משבר כלכלי רציני בקרב האצולה במאות 16 וה-17. סטון גם טוען שהמהפכה האנגלית באמצע המאה ה-17 היא תולדה של שקיעתה של האצולה במאה השנים שקדמו לכך. על תזה זו ערער מאז כריסטופר תומפסון בטענו שההכנסה האמיתית של האצולה הייתה גבוהה ב-1602 מאשר ב-1534 וגדלה באופן ניכר ב-1641. ספרו זה של סטון יצא בעיבוד קצר וידידותי לקהל הרחב.
מחקריו > משפחה מין ונישואים באנגליה 1500-1800

בספר זה (The Family, Sex and Marriage in England, 1500-1800) השתמש סטון בשיטות כמותיות לצורך חקר חיי המשפחה, והוא מנתח לשם כך יומנים ומכתבים שהותירו אחריהם בני המעמד הגבוה של החברה האנגלית. מסקנתו היא ששררה מעט אהבה בנישואים באנגליה לפני המאה ה-18. מסקנה זו הביאה עליו התקפות מצד חוקרי ימי הביניים שציינו שסטון לא ראה נכונה את המציאות שהתקיימה ימי הביניים וכי ישנן די ראיות שהיו נישואים אוהבים רבים לפני 1700. ספר זה היה בין הגורמים המרכזיים שהביאו לפריחתו של חקר תולדות המשפחה האירופאית.
בשנות השמונים נטש סטון את התזות שהובעו בשני ספריו לעיל.
מחקריו > הגורמים למהפכה האנגלית

ספרו זה של סטון משנת 1972 (The Causes of the English Revolution) ספר זה פורט את הגורמים השונים שהביאו לידי המהפכה האנגלית ומחלק אותם לגורמים קצרי טווח ולגורמים ארוכי טווח.
מחקריו > אליטה פתוחה: אנגליה 1540-1880

ספרו זה (An Open Elite England 1540-1880) כתב סטון בצוותא עם אשתו ז'אן והוא ראה אור בשנת 1984. הספר מתאר את הניעות החברתית בקרבן של השכבות העליונות של החברה האנגלית.
מחקריו > תחיית הסיפר: מחשבות על היסטוריה ישנה-חדשה

מאמר זה ראה אור בשנת 1979 בכתב העת Past and Present. זוהי סקירה של ההיסטוריוגרפיה של המאה העשרים. במאמרו מנסה סטון להראות כי חלה ירידה במעמדם של מדעי החברה והשפעתם על המחקר ההיסטורי.
ביקורת על סטון

התזה של סטון, לפיה האליטה הפוליטית הבריטית הייתה "סגורה" לחברים חדשים, נבחנה מחדש לאחר תקופה שבה הייתה מקובלת ופופולרית בעבודותיהם של מלומדים כמו מחקרו של סיימון שאמה על המהפכה הצרפתית (Citizens). על דעה זו ערערו לאחרונה, לדוגמה בספרו של אליס ואסון 'נולד לשלוט: אליטות פוליטיות בבריטניה' (Born to Rule: British Political Elites (2000, המנסה להראות שהמעמד השולט היה פתוח באופן בסיסי לחברים חדשים לאורך העת החדשה המוקדמת.
ספריו

The Crisis of the Aristocracy, 1558-1641 (1965)
The Causes of the English Revolution, 1529-1642' (1972)
Family and Fortune: Studies in Aristocratic Finance in the Sixteenth and Seventeenth Centuries (1973)
The Family, Sex and Marriage in England, 1500-1800 (1977)
The Past and the Present (1981)
An Open Elite? England 1540-1880 (1984) with Jeanne C. Fawtier Stone,
Road to Divorce: England, 1530-1987 (1990)
Uncertain Unions: Marriage in England, 1660-1753 (1992)
Broken Lives: Separation and Divocrce in England, 1660-1857 (1993)
An Imperial State at War: Britain from 1689 to 1815 (1994) editor
לקריאה נוספת

דרור ורמן, "לורנס סטון (1999-1919) - שנה למותו", זמנים, עמ' 36-38.
Beier, A. L.; Cannadine, David & Rosenheim, James (editors) The First Modern Society: Essays in English History in Honour of Lawrence Stone, Cambridge, Cambridge University Press, 1989.
Berlatsky, Joel "Lawrence Stone: Social Science and History" from Recent Historians of Great Britain: Essays on the Post-1945 Generation edited by Walter L. Arnstein, Ames: Iowa State University Press, 1990.
Coleman, D.C. "The `Gentry Controversy'" pages 165-178 from History Volume 51, 1966.
Davies, C.S.L. "Lawrence Stone" pages 2-3 from History Today Volume 49, Issue # 9, September 1999.
J. H. Hexter|Hexter, J. H. On Historians: Reappraisals of Some of the Makers of Modern History, Cambridge, MA: Harvard University Press, 1979.
Gertrude Himmelfarb The New History and the Old, Cambridge, MA: Harvard University Press, 1987.
Eric Hobsbawm "The Revival of Narrative: Some Comments" pages 3-8 from Past and Present, Volume 86, 1980.
Kenyon, John The History Men: The Historical Profession in England Since the Renaissance, London: Weidenfeld and Nicoloson, 1983.
| --- | --- |
בקרת זהויות :  NLI: 987007309478005171  PLWABN: 9810660002605606  BIBSYS: 90098626  BNE: XX902843  BnF: cb119256004 (data)  CiNii: DA00391531  GND: 122622308  ICCU: CFIV071755  ISNI: 0000 0001 2046 525X  LCCN: n50010569  LNB: 000114397  NDL: 00457822  NKC: mub2011638006  NTA: 075263882  SNAC: w68j1g74  SUDOC: 027149668  VcBA: 495/79894  VIAF: 79036245   WorldCat (עם VIAF): 79036245
מאיאק

| --- | --- |

 נתונים כלליים
 תקופת הפעילות:  1948–הווה (כ־76 שנים) 
 מיקום המטה:  אוזיורסק, מחוז צ'ליאבינסק 
 קואורדינטות:  55°42′00″N 60°46′47″E﻿ / ﻿55.6999°N 60.7798°E﻿ / 55.6999; 60.7798 
 ענפי תעשייה:  תעשיית האנרגיה 
 הכנסות:  195,000,000 דולר אמריקאי (נכון ל־1994) 
  
 www.po-mayak.ru
  (למפת מחוז צ'ליאבינסק מוגדלת) צ'ליאבינסק מגניטוגורסק זלאטואוסט מיאס אוזיורסק טרויצק סנז'ינסק סאטקה צ'ברקול קזחסטן קורגן סברדלובסק בשקורטוסטן אורנבורגמאיאק(למפת מחוז צ'ליאבינסק רגילה) צ'ליאבינסק מגניטוגורסק זלאטואוסט מיאס אוזיורסק טרויצק סנז'ינסק סאטקה צ'ברקול קזחסטן קורגן סברדלובסק בשקורטוסטן אורנבורגמאיאק
 
מפת האזור
מאיאק (ברוסית: Маяк; תרגום - מגדלור) הוא אחד ממתקני הגרעין הגדולים ביותר ברוסיה. שוכן בעיר אוזיורסק, במחוז צ'ליאבינסק. מאיאק הוא מפעל הפלוטוניום העיקרי ברוסיה והספק העיקרי של חומר זה לתעשייה הצבאית והאזרחית במדינה. מאיאק הוא בעצם מכון למחזור חומרים גרעיניים מכלי נשק גרעיניים מיושנים, שאינם עוד בשימוש. המפעל מעסיק כ-15,000 איש ומתפרס על פני שטח של 90 קילומטרים רבועים. האתר נמצא 150 ק"מ דרום מזרח ליקטרינבורג בין העיירה קסלי 72 ק"מ צפון מערב לצ'ליאבינסק. מאיאק נודעה בעבר כצ'ליאבינסק-40 וצ'ליאבינסק-65.
המפעל קולט פסולת גרעינית ממפעלי גרעין אחרים ומצוללות גרעיניות שהתיישנו. בעקבות תאונה חמורה שאירעה ב-1957 הקרקע והנהר הסמוך זוהמו קשות. כאשר הערכות מדברות על כחצי מיליון איש שנחשפו לקרינה באזור הרי אורל.